ભારતમાં અનેક સમસ્યાઓ છે તેમાંથી એક સમસ્યા છે તે બેરોજગારી. અને બેરોજગારીના કારણે માણસ ગરીબ બની જાય છે, કારણ કે માણસ પાસે આવડત હોય, શક્તિ હોય, પરંતુ તેને તે પ્રકારે કામ ન મળે તો માણસમાં હતાશા અને નિરાશા ઉત્પન્ન થાય છે. આપણા દેશમાં લાખો લોકો ગીચ તથા ગરીબ વિસ્તારોમાં રહે છે, તેમનાં કેટલાંકનાં સંતાનો ગુનેગાર કે બિનગુનેગાર તરીકે ઉછેર છે. માણસોની જીવન જીવવાની અનેક પદ્ધતિઓ હોય છે. ઘણાની પદ્ધતિઓ ખૂબ જ હાઈફાઈ તો ઘણાની પદ્ધતિ અતિ સરળ હોય છે, પરંતુ ઘણા માણસને મજબૂરીથી કે સાદાઈથી જીવન જીવવાની જરૂર પડે છે. જે વ્યક્તિની આવક ઓછી હોય તેમજ તેના વસવાટ પણ અતિ ગરીબ વિસ્તારોમાં હોવાની શઆત ઘણી વધી જાય છે. આ વિસ્તારમાં માણસને જીવવા માટે પ્રાથમિક સગવડતાઓ પણ ન હોય તેવા વિસ્તારમાં મા-બાપ પોતાના સંતાનોને સારી રીતે ઉછેરી શકે તે સમજી શકાય તેવી બાબત છે. આજે અનેક નાનાં મોટાં શહેરોમાં, ગામડાંઓમાં લોકોને આરોગ્યની પ્રાથમિક સગવડો પણ ઓછામાં ઓછી પણ પ્રાપ્ત થતી નથી. ગરીબાઈ અને ગરીબ વિસ્તારમાં નિવાસસ્થાનને કારણે ત્યાંના વાતાવરણની અસર બાળક ઉપર જલદી થાય છે અને તેના લીધે બાળક જાણે-અજાણે પણ ગુનાખોરી તરફ ધકેલાઈ જાય કે પ્રવેશી જાય તે અંગેનો ખ્યાલ બાળક કે તેમના પરિવારને પણ રહેતો નથી.